སྨོན་ལམ་གསུང་ཆོས་སྐབས་རྫོང་ཆུང་སྐུ་ཕྲེང་དྲུག་པ་འཇིགས་མེད་མཁས་བཙུན་ལུང་རིགས་རྒྱ་མཚོས་སྐྱེས་རབས་ཀྱི་བཤད་པའི་དབུ་བཙུགས་ཏེ་དམ་པའི་ཆོས་ཀྱི་སྒྲ་དབྱངས་ཕྱོགས་བཅུར་བསྒྲགས།དགེ་འདུན་པ་ཉིས་བརྒྱ་ཡས་མས་བཞུགས་པ་ལ་སེང་གེ་གཤོང་སྡེ་བས་མང་ཇ་སོགས་ཀྱིས་མཚོན་པའི་བསྙེན་བཀུར་ཕུན་སུམ་ཚོགས་པ་བྱས།དུས་དེར་དད་ལྡན་གྱི་མཇལ་བ་སྟོང་ཕྲག་མང་བོའི་འདུ་ཚོགས་ཧ་ཅང་ཆེ་བ་མ་ཟད།ཆོས་ལ་དུང་བའི་སྤྲོ་སེམས་ཀྱི་རྣམ་པ་རབ་ཏུ་བརྟན།དེ་ནས་བཟུང་དུས་སྐབས་དང་བསྟུན་ཏེ་ཟླ་རེར་ཚོགས་ཉིན་ལྔ་རེ་དང་ཆོས་གྲྭ་ཉིན་ཉི་ཤུ་རེ་མ་ཆག་པར་མཛད་རྒྱུའི་སྲོལ་བཙུགས་ཏེ།གྲྭ་ས་རང་རང་གི་ཕྱག་སྲོལ་ལྟར་འདོན་ཆོས་སྤྱོད་དང་།ཆོ་ག་ཕྱག་ལེན་སོགས་ཉམས་པ་སླར་གསོ་བྱས་ཏེ་སྔར་སྲོལ་ལྟར་རྒྱུན་འཁྱོངས་བྱས།